als_Latn dik_Latn sag_Latn
Në takimin e gjashtë të Komitetit të Stabilizim Asociimit BE-Shqipëri mori pjesë ditën e sotme ministrja e Integrimit Europian, Klajda Gjosha. Në këtë takim, përfaqësuesit e 35 instutucioneve shqiptare raportuan për ecurinë e reformave në vend. Ministrja Gjosha, raportoi për masat që janë ndërmarrë në lidhje me 5 prioritetet që Shqipërisë i janë lënë nga Komisioni Europian. Në mënyrë të detajuar për secilin prej këtyre prioriteteve raportuan gjithashtu përfaqësuesit e Ministrive të linjës.
Ministrja Gjosha shtoi:“Në pozitën e Koordinatorit kombëtar të IPA-s, Ministria e Integrimit Evropian po merr të gjitha masat e nevojshme për të përmirësuar menaxhimin e asistencës së BE-së me perspektivën e re financiare në mënyrë që të rrisë aftësitë përthithëse të vendit”.Gjosha u ndal edhe tek reformat në fushën ekonomike, ku theksoi se Shqipëria tashmë ka përgatitur Programin Kombëtar të reformës ekonomike i cili përmbledh zhvillimet kryesore ekonomike dhe thekson perspektivat afatmesme në këtë fushë. Ministrja e Integrimit Europian, nënvizoi rëndësinë që po i jepet qasjes së re sektoriale që po aplikon Shqipëria në lidhje me fondet IPA.
Duke theksuar angazhimin e qeverisë shqiptare për të ndërmarrë të gjitha reformat e nevojshme për procesin e integrimit, Ministrja Gjosha ritheksoi se institucionet kanë vullnetin maksimal që punojnë bashkë për këtë prioritet madhor të vendit.
Gjosha theksoi: “Ky bashkëpunim do të intensifikohet edhe më tepër, në mënyrë që hapja e negociatave, sfida e radhës për Shqipërinë, të jetë një realitet i prekshëm brenda një kohë të shkurtër”.
als_Latn als_Latn als_Latn als_Latn